Document ID: /roh_data/filtered/fineweb-2-filterrobots_roh.jsonl.gz/2472

l giugader da tennis argentin Juan Martin Del Potro ha surprendentamain pers il mezfinal a Miami cunter l'American John Isner. Isner ha battì Del Porto en dus sets cun 6:1 e 7:6. Del Porto è damai «out» en il mezfinal.
Avant aveva Del Potro gudagnà 15 partidas en seria e gudagnà ils turniers dad Acapulco ed Indian Wells. Roger Federer tegna cun 17 victorias en seria damai vinavant il record da quest onn.
Problems cun il service
L'Argentin ha cunzunt gì problems cun il service: mo 49% dals culps èn arrivads en la plazza.
Tut auter Isner: el ha plazzà 13 ass ed ha betg laschà tiers in sulet Breakball.
Final: Isner cunter Zverev
En il final frunta il giugader american sin il Tudestg Alexander Zverev. Lez ha battì il Spagnol Pablo Carreño Busta.
Sche Zevrev avess da gudagnar la partida, fiss el il terz num sin la glista da tennis mundiala.
RR novitads 06:00